Diari Oficial de la Generalitat Valenciana


Sumari del DOGV 8433, del 28-11-2018 (2018/10913)

Notificació de la sentència dictada en el judici verbal número 1054/2017.
-------------------------------------------------------------------------

### Dades del document

Número de DOGV
:   8433

Data del DOGV
:   28-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10572


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el judici verbal número 1054/2017. [2018/10774]  
En aquest procediment de judici verbal desnonament precari número 1054/2017, seguit a instàncies de Tenedora de Inversiones y Participaciones, SL, contra ignorats ocupants, s'ha dictat la sentència que literalment diu el següent:  
  
«Procediment: assumpte civil judici verbal número 1054/2017.  
Sentència número 145/2018  
Lloc: Castelló de la Plana.  
Data: 25 de juny de 2018.  
Part demandant: Tenedora de Inversiones y Participaciones, SL.  
Advocat: Pablo Pierre Prats.  
Procuradora: Lía Peña Gea.  
Part demandada: ignorats ocupants, en rebel·lia processal.  
María Dolores Bellés Centelles, magistrada jutgessa del Jutjat de Primera Instància número 9 de Castelló de la Plana i el seu partit judicial, he vist aquestes actuacions de judici verbal sobre desnonament per precari número 1054/2017, en virtut de les facultats que m'han sigut donades per la Constitució i en nom del rei, dicte la següent sentència.  
  
Dispositiva  
Estime la demanda presentada per la procuradora dels tribunals Lía Peña Gea amb l'assistència lletrada de Pablo Pierre Prats, en nom i representació de Tenedora de Inversiones y Participaciones, SL, declare el dret de la demandant a la recuperació de la plana possessió de l'immoble de la seua propietat, nau situada en avinguda de Costa Rica, número 103, de Cabanes (Castelló), i condemne els ocupants de l'immoble indicat a deixar-lo vacu i expedit a disposició de la demandant, i declare el desnonament amb l'advertència de llançament.  
  
S'imposen les costes a la part demandada.  
Notifiqueu aquesta resolució a les parts i indiqueu-los que, en contra podran interposar un recurs d'apel·lació en aquest jutjat per a l'Audiència Provincial en el termini de vint dies des de la notificació, d'acord amb l'article 455 i següents de la Llei d'enjudiciament civil 1/2000.  
  
Expediu un testimoniatge d'aquesta sentència perquè conste en les actuacions, i guardeu l'original en el llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
Publicació. La sentència anterior va ser pronunciada, llegida i publicada per la jutgessa que la va dictar mentre celebrava audiència pública el mateix dia de la data, de la qual cosa jo, la lletrada de l'Administració de justícia, en done fe.  
 Castelló de la Plana, 25 de juny de 2018  
  
I atés que el demandat, ocupants ignorats, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 8 de novembre de 2018.- La lletrada de l'Administració de justícia: María Victoria García Ontalba.